গ্রাম্য বিবাদের জের, পঞ্চায়েত প্রধানকে মারধর

ঋতভাষ চট্টোপাধ্যায়, সিউড়ি: গ্রামবাসীদের সঙ্গে পুরনো জমিজমা সংক্রান্ত বিবাদের জের, বীরভূমের  ( (Birbhum)  সিউড়ির (Suri) আলুন্দা গ্রামে (Alunda village) আলুন্দা গ্রামপঞ্চায়েতের মহিলা তৃণমুল সদস্যা রুবিদা বিবিকে মারধরের অভিযোগ গ্রামবাসী একাংশের বিরুদ্ধে। সিউড়ি হাসপাতালে (Suri Hospital) ভর্তি রুবিদা বিবি (Rubida Bibi) ।

জানা গিয়েছে, রুবিদা বিবির বাড়ির পাশের একটি জায়গা ঘেরাকে নিয়ে দীর্ঘদিনের গন্ডোগোল স্থানীয় গ্রামবাসীদের একাংশের সঙ্গে।

আরও পড়ুন: কর্মীর অবসরকালীন প্রাপ্য মামলায় সুপ্রিম অসন্তোষে রাজ্য সরকার

এই নিয়ে দীর্ঘ দিন ধরে মামলা চলছে , গতকাল সিউড়ি আদালত থেকে ২ পক্ষের কাছেই হাজিরার নোটিশ যায়। সেই নিয়ে নতুন করে গন্ডোগোলের সূত্রপাত।

গতকাল রুবিদা বিবির বাড়িতে ঢুকে হামলা চালায় কয়েকজন গ্রামবাসী বলে অভিযোগ। তাকে মারধর করা হয় বলে অভিযোগ, তার গলার হারও ছিঁড়ে নেওয়া হয়। সে সিউড়ি হাসপাতালে ভর্তি আছে।

তৃণমূল নেতৃত্ব জানিয়েছে ঘটনার কথা পুলিশকে জানানো হয়েছে , এলাকায় শান্তি রাখার আবেদন করা হয়েছে। যাদের বিরুদ্ধে অভিযোগ তারা অভিযোগ অস্বীকার করেছে।

তারা জানিয়েছে, রুবিদা তার পরিবারের জায়গা থেকে ৪ফুট জায়গা ছেড়ে দিলেই সমস্যার সমাধান হয়ে যায়, গ্রামবাসীরা সাচ্ছন্দ্যে রাস্তায় পারাপার করতে পারবে।

দেখুন অন্য খবর: